CELEX: 62014TN0494
Language: mt
Date: 2014-06-30 00:00:00
Title: Kawża T-494/14: Rikors ippreżentat fit- 30 ta’ Ġunju 2014 – Klymenko vs Il-Kunsill

1.9.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 292/51
            
         Rikors ippreżentat fit-30 ta’ Ġunju 2014 – Klymenko vs Il-Kunsill
   (Kawża T-494/14)
   2014/C 292/63
   Lingwa tal-kawża: l-Ingliż
   
      Partijiet
   
   
      Rikorrent: Oleksandr Klymenko (Kiev, l-Ukraina) (rappreżentanti: M. Shaw, QC, u I. Quirk, Barrister)
   
      Konvenut: Il-Kunsill tal-Unjoni Ewropea
   
      Talbiet tar-rikorrent
   
   
               —
            
            
               tannulla d-Deċiżjoni 2014/216 u r-Regolament 381/2014 b’effett immedjat sa fejn dawn japplikaw għal O. Klymenko, u
            
         
               —
            
            
               tikkundanna lill-Kunsill iħallas lill-O. Klymenko l-ispejjeż ta’ din il-kawża.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka erba’ motivi.
   
               1.
            
            
               L-ewwel motiv jallega l-ksur tad-drittijiet ta’ difiża tar-rikorrent u ta’ protezzjoni ġudizzjarja effettiva peress li r-rikorrent ma kienx jaf dwar l-investigazzjoni dwaru, li abbażi tagħha huwa kien inkluż fil-lista ta’ persuni, entitajiet u korpi suġġetti għall-miżuri restrittivi kkontestati, u ma ngħata ebda dettall tagħha la mill-Kunsill u lanqas mill-awtoritajiet Ukraini. Barra minn hekk, ir-rikorrent jallega li ma ngħatawlux ir-raġunijiet għall-inklużjoni tiegħu fil-lista u għalhekk, lanqas, ma ngħata l-opportunità li jissottometti osservazzjonijiet.
            
         
               2.
            
            
               It-tieni motiv jallega żball manifest ta’ evalwazzjoni tal-provi, peress li l-fatti juri li r-rikorrent tqabad kontra l-korruzzjoni meta kien fil-poter fl-Ukraina u li ma kienx involut fil-miżapproprjazzjoni ta’ fondi tal-Istat Ukrain.
            
         
               3.
            
            
               It-tielet motiv jallega li n-nuqqas ta’ dikjarazzjoni ta’ raġunijiet, nuqqas ta’ sodisfazzjon tal-kriterji stabbiliti fl-Artikolu 1(1) tad-Deċiżjoni 2014/119 u użu ħażin tal-poteri bħala r-raġunijiet tal-inklużjoni tar-rikorrent fil-lista huma vagi u mhux speċifiċi. Ir-rikorrent isostni li l-Kunsill ma weriex li huwa jaqa’ taħt il-kriterji tal-Artikolu 1(1) tad-Deċiżjoni 2014/119, u b’hekk l-inklużjoni tiegħu fil-lista tirriżulta f’użu ħażin tal-poter.
            
         
               4.
            
            
               Ir-raba’ motiv jallega ksur tad-dritt għall-proprjetà u tal-prinċipju tal-proporzjonalità, peress li l-iffriżar tal-fondi tar-rikorrent jikkostitwixxi interferenza mhux neċessarja u sproporzjonata mad-dritt tiegħu għall-proprjetà.